Claudiu Cazacu, XTB: Impactul DeepSeek în piața de capital
* Cazacu: 'Subminarea modelului de business al ecosistemului AI actual, bazat pe modele închise, proprietare, a generat o undă de șoc'

Lansarea noului model de AI de DeepSeek, o companie din China, a produs ecou în piața de capital, evenimentul fiind comparat cu momentul Sputnik de către Marc Andreessen, faimosul investitor de tip venture capital, făcând referire la lansarea din 1957 a satelitului Uniunii Sovietice și uimirea SUA în fața capabilităților tehnice ale rivalului său, arată Claudiu Cazacu, consultant de strategie în cadrul XTB România.